
 Nr.  
Valsts kancelejai


Par Latvijas Republikas nacionālo pozīciju Nr. 1 “Par Eiropas Komisijas 2026. gada 24. jūnija priekšlikumu Eiropas Parlamenta un Padomes regulai, ar ko Regulu (ES) 2017/1369 un Regulu (ES) 2020/740 groza attiecībā uz vienkāršošanu un digitālo risinājumu labāku izmantošanu energomarķējuma un riepu marķējuma jomā”


Pamatojoties uz Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 113.8. apakšpunktu un Ministru kabineta 2009. gada 3. februāra noteikumu Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 12.1. un 21.1.1. apakšpunktu, Ekonomikas ministrija ir izstrādājusi Latvijas Republikas nacionālo pozīciju Nr. 1 “Par Eiropas Komisijas 2026. gada 24. jūnija priekšlikumu Eiropas Parlamenta un Padomes regulai, ar ko Regulu (ES) 2017/1369 un Regulu (ES) 2020/740 groza attiecībā uz vienkāršošanu un digitālo risinājumu labāku izmantošanu energomarķējuma un riepu marķējuma jomā” un iesniedz to izskatīšanai Ministru kabineta sēdē.

	1.
	Iesniegšanas pamatojums
	Ministru kabineta 2009. gada 3. februāra noteikumu Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 12.1. un 21.1.1. apakšpunkts.

	2.
	Valsts sekretāru sanāksmes datums un numurs
	Nav attiecināms.

	3.
	Informācija par saskaņojumiem
	Nacionālās pozīcijas projekts tika nosūtīts saskaņošanai 2026. gada 20. jūlijā sistēmā ESVIS Ārlietu ministrijai, Finanšu ministrijai, Klimata un enerģētikas ministrijai, Satiksmes ministrijai, Tieslietu ministrijai, Viedās administrācijas un reģionālās attīstības ministrijai un Valsts kancelejai. Ārlietu ministrija, Klimata un enerģētikas ministrija, Satiksmes ministrija pozīcijas projektu saskaņoja. Pārējās ministrijas pozīcijas projektu saskaņoja pēc noklusējuma.
Nacionālā pozīcija tika izsūtīta saskaņošanai arī šādām organizācijām: Latvijas Darba devēju konfederācija, Latvijas Tirdzniecības un rūpniecības kamera, Latvijas Tirgotāju asociācija, Latvijas Elektrotehnikas un elektronikas rūpniecības asociācija, Biedrība “Auto asociācija”, Mašīnbūves un metālapstrādes rūpniecības uzņēmēju asociācija, Latvijas Būvmateriālu ražotāju asociācija, Latvijas Elektroenerģētiķu un energobūvnieku asociācija, Latvijas Datortehnoloģiju asociācija, Latvijas Informācijas un komunikācijas tehnoloģijas asociācija, Vieglās rūpniecības uzņēmumu asociācija, Biedrība Latvijas biomasas asociācija „LATbio”, Rīgas Tehniskā Universitāte.


	4.
	Ziņas par saskaņojumu ar Eiropas Savienības institūcijām
	Nav attiecināms.

	5.
	Politikas joma
	Industrijas un pakalpojumu politika.

	6.
	Projekta autors

	Ekonomikas ministrijas ES un ārējo ekonomisko attiecību departamenta Eiropas Savienības preču un pakalpojumu tirgus nodaļas vadītājas vietniece Karina Kozireva.

	7.
	Uzaicināmās personas
	Ekonomikas ministrijas ES un ārējo ekonomisko attiecību departamenta direktores vietnieks Jānis Zakovics.
ES un ārējo ekonomisko attiecību departamenta Eiropas Savienības preču un pakalpojumu tirgus nodaļas vadītāja Anna Rozentālberga.

	8.
	Projekta ierobežotas pieejamības statuss
	Nav noteikts ierobežotas pieejamības statuss. 


	9.
	Cita nepieciešamā informācija

Ar cieņu

Ekonomikas ministrs 	V. Valainis

